Publication: Magyar Közlöny
Issue: MK-2003-19 (Year: 2003, Number: 19)
Era: 1990-2004
Section: a 64/1994. (XII. 15.) FM rendelethez
Paragraph Index: 204

2. A munkaterület rövid jellemzõ leírása Egy vagy több állatfaj gondozása, esetleg izolált állatok (karantén, fertõzött állatok, SPF-állatok) ellátása, tartási feltételeinek megteremtése, takarmányozása. Az állatok szaporításának felügyelete, tenyésztési programok végrehajtása. A helyiségek, berendezések, készülékek és eszközök tisztántartása, fertõtlenítése, elõkészítése, mintaedények kezelése. Az állatok elõkészítése, rögzítése, borotválása különbözõ kezelésekhez, valamint asszisztálás a kezelések során. A technológus vagy a kutató utasítása szerint egyszerû beavatkozások (pl. az injekciózás, nyelõcsõszondázás) végrehajtása. 2003/19. szám Rutin mûtétek során az állatok altatásának, a mûtéti terület elõkészítésének elvégzése, valamint asszisztálás a mûtét során. Utasítás szerinti gondoskodás az állat mûtét utáni ápolásáról. A kutató vagy a technológus figyelmének felhívása az állat vagy a készülékek rendellenességeire. Okmánykezelés, feljegyzések vezetése, adminisztrációs teendõk elvégzése. Munkavédelmi elõírások betartása.

Source: https://magyarkozlony.hu/hivatalos-lapok/4ab8208ed3797fd663ba21d80429b42638769941/dokumentumok/3c20d0183e0dd49111fc68bd644319f19a26a4f3/letoltes